## Odluka o utvrđivanju popisa posebno skupih lijekova utvrđenih Odlukom o utvrđivanju osnovne liste lijekova Hrvatskog zavoda za zdravstveno osiguranje

### NN 69/2010 (7.6.2010.), Odluka o utvrđivanju popisa posebno skupih lijekova utvrđenih Odlukom o utvrđivanju osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

2119

Na osnovi članka 26. Statuta Hrvatskog zavoda za zdravstveno osiguranje (»Narodne novine« broj 18/09. i 33/10.) i članka 64. stavka 1. podstavka 4. Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine« broj 43/10.), Upravno vijeće Hrvatskog zavoda za zdravstveno osiguranje na 12. sjednici održanoj 2. lipnja 2010. godine donijelo je

ODLUKU

O UTVRĐIVANJU POPISA POSEBNO SKUPIH LIJEKOVA UTVRĐENIH ODLUKOM O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

Ovom Odlukom utvrđuje se popis posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje (u daljnjem tekstu: Osnovna lista lijekova) koji se primjenjuju na razini bolničke i specijalističko-konzilijarne zdravstvene zaštite u ugovornim bolničkim zdravstvenim ustanovama, kao i način ostvarivanja prava osiguranih osoba Hrvatskog zavoda za zdravstveno osiguranje (u daljnjem tekstu: Zavod) na posebno skupe lijekove, te obračunavanja i plaćanja troškova za te lijekove bolničkim zdravstvenim ustanovama.

Posebno skupi lijekovi iz stavka 1. ovog članka s utvrđenom najvišom cijenom koju za posebno skupe lijekove plaća Zavod utvrđeni su u Tablici 1. kako slijedi:

Tablica 1.

|  |  |  |  |  |
| --- | --- | --- | --- | --- |
| Grupe lijekova | ATK šifra | Nezaštićeno ime | Oblik i jačina lijeka | Najviša cijena |
| Lijekovi za liječenje nasljednog nedostatka enzima | A16AB02 | imigluceraza | boč. 1x200 i.j. | 6.603,69 |
| boč. 1x400 i.j. | 11.593,07 |
| A16AB03 | agalzidaza alfa | boč. 1x1 mg/1 ml | 3.885,62 |
| boč. 1x3,5 mg/3,5 ml | 13.047,21 |
| boč. 1x3,5 mg/3,5 ml | 13.047,17 |
| boč. 1x3,5 mg/3,5 ml | 13.047,18 |
| A16AB04 | agalzidaza beta | praš. za konc. za otop. za inf., stakl. boč. 1x35 mg | 27.930,50 |
| A16AB04 | agalzidaza beta | praš. za konc. za otop. za inf., stakl. boč. 1x5 mg | 3.990,07 |
| A16AB05 | laronidaza | boč. 1x500 j./5 ml | 5.500,00 |
| A16AB07 | aglukozidaza alfa | boč. 1x50 mg | 4.300,00 |
| A16AB08 | galsulfaza | boč. 1x5 mg/5 ml | 10.966,40 |
| A16AB09 | idursulfaza | boč. 1x6mg/3 ml | 21.498,75 |
| L03AX04 | pegademaza | boč. 1x250 i.j. | 26.872,92 |
| Hormoni-samo za djecu do 18. godine života | H01AC01 | somatropin | stakleni uložak 1x15 i.j. | 1.065,00 |
| H01AC01 | somatropin | amp. 1x16 i.j. | 661,07 |
| H01AC01 | somatropin | lio boč. 1x18 i.j. | 699,30 |
| H01AC01 | somatropin | stakleni uložak 1x30 i.j. | 2.168,74 |
| H01AC01 | somatropin | lio boč. 1x36 i.j. | 1.398,60 |
| H01AC01 | somatropin | stakleni uložak 1x45 i.j. | 3.261,51 |
| Lijekovi za liječenje zloćudnih bolesti | L01AX03 | temozolomid | caps. 1x5 mg | 33,03 |
| caps. 1x20 mg | 136,88 |
| caps. 1x100 mg | 642,20 |
| caps. 1x250 mg | 1.586,50 |
| caps. 1x140 mg | 946,40 |
| caps. 1x180 mg | 1.216,80 |
| L01BA04 | pemetreksed | praš. za koncentrat za otopinu za inf. boč. 1x500 mg | 9.644,46 |
| L01XC02 | rituksimab | boč. 1x100mg/10 ml | 1.788,33 |
| boč. 1x500mg/50 ml | 8.781,28 |
| L01XC03 | trastuzumab | boč. 1x150 mg | 4.263,49 |
| L01XE04 | sunitinib | caps. 1x12,5 mg | 325,81 |
| caps. 1x25 mg | 651,63 |
| caps. 1x50 mg | 1.303,25 |
| L01XE05 | sorafenib | film obl. tbl. 1x200 mg | 237,86 |
| L01XE06 | dasatinib | film obl. tbl. 1x20 mg | 261,27 |
| film obl. tbl. 1x50 mg | 519,13 |
| film obl. tbl. 1x100 mg | 1.038,25 |
| L01XE07 | lapatinib | film obl. tbl. 1x250 mg | 138,29 |
| L01XE08 | nilutinib | tvrde caps. 1x200 mg | 272,35 |
| L01XE09 | temsirolimus | koncentrat i otapalo za otopinu za infuziju staklena boč. 1x30mg/1,2 ml+stak. boč. 1x2,2 ml | 6.895,61 |
| L01XX28 | imatinib mesilat | film.tbl. 1x100 mg | 142,19 |
| film.obl. tbl. 1x400 mg | 563,86 |
| L01XX32 | bortezomib | boč. 1x3,5 mg/10 ml | 8.921,11 |
| L01XX34 | erlotinib | film.tbl. 1x150 mg | 476,38 |
| Lijekovi za liječenje multiple skleroze | L03AB07 | interferon beta 1a | lio boč. 1x30 mcg/6 mil i.j. – Avonex | 1.276,14 |
| otopina za injekciju 1 napunjena štrcaljka sa po 0,5 ml otopine (30 mcg/0,5 ml) i 1 igla, štrcaljka i igla u zaštitnom pakiranju- Avonex | 1.276,14 |
| šprica 1x22mcg/6mil. i.j. – Rebif 22 | 485,00 |
| napunj. štrcaljka 1x44 mcg/12 mil. i.j. – Rebif 44 | 585,30 |
| L03AB08 | interferon beta 1b | lio.boč. 1x0,3 mg/9,6 mil.i.j. – Betaferon | 418,15 |
| prašak i otapalo za otopinu za injekciju 1x(1 boč. s praškom, 1 napunjena štrcaljka s otapalom, 1 nastavak za grlo bočice s iglom u zaštitnom blisteru i 2 tupfera s alkoholom) – Betaferon | 418,15 |
| L03AX13 | glatiramer acetat (kopolimer-1 | lio boč.  1x20 mg+1 amp.otap. | 187,91 |
| otopina za injekciju, napunjena štrcaljka  1x20 mg/ ml | 187,91 |
| Lijekovi za liječenje kroničnog hepatitisa C | L03AB10 | peginterferon alfa-2b | 1x injektor s napunj. stakl. patr. 50 mcg (2 komor. za liof. i otap.)+1 igla za injiciranje | 649,17 |
| 1x injektor s napunj. stakl. patr. 80 mcg (2 komor. za liof. i otap.)+1 igla za injiciranje | 1.036,51 |
| 1x injektor s napunj. stakl. patr. 100 mcg (2 komor. za liof. i otap.)+1 igla za injiciranje | 1.317,77 |
| 1x injektor s napunj. stakl. patr. 120 mcg (2 komor. za liof. i otap.)+1 igla za injiciranje | 1.559,04 |
| 1x injektor s napunj. stakl. patr. 150 mcg (2 komor. za liof. i otap.)+1 igla za injiciranje | 1.930,16 |
| L03AB11 | peginterferon alfa – 2a | štrcaljka 1x135 mcg /0,5 ml i igla | 1.114,83 |
| štrcaljka 1x180 mcg /0,5 ml i igla | 1.405,54 |
| Lijekovi za liječenje kroničnog hepatitisa B | L03AB11 | peginterferon alfa – 2a | štrcaljka 1x135 mcg /0,5 ml i igla | 1.114,83 |
| štrcaljka 1x180 mcg /0,5 ml i igla | 1.405,54 |
| J05AF11 | telbivudin | film obl. tbl. 28x600 mg | 107,13 |
| Lijekovi za liječenje juvenilnog idiopatskog artritisa | L04AB01 | etanercept | otop. za injek. u napunj. štrcaljki 1x50 mg/1,0 ml+8jast. | 1.844,30 |
| prašak i otop. za injek. za pedij.upor. boč. 1x25 mg+1 napunj. štrcaljka s otapalom | 922,15 |
| Lijekovi za liječenje reumatoidnog artritisa, psorijatičnog artritisa i anksilozantnog spondilitisa | L04AB01 | etanercept | otop. za injek. u napunj. štrcaljki 1x50 mg/1,0 ml+8jast. | 1.844,30 |
| prašak i otop. za injek. za pedij.upor. boč. 1x25 mg+1 napunj. štrcaljka s otapalom | 922,15 |
| L04AB02 | infliksimab | lio boč. za inf. 1x100 mg | 4.088,55 |
| L04AB04 | adalimumab | otap. za inj. 1x staklena šprica/0,8 ml (40 mg/0,8 ml) | 3.874,00 |

Posebno skupi lijekovi za kućno liječenje hemofilije s utvrđenom najvišom cijenom koju za posebno skupe lijekove plaća Zavod, utvrđeni su u Tablici 2. kako slijedi:

Tablica 2.

|  |  |  |  |  |
| --- | --- | --- | --- | --- |
| Grupe lijekova | ATK šifra | Nezaštićeno ime | Oblik i jačina lijeka | Najviša cijena |
| Lijekovi za hemofiliju -samo za kućno liječenje | B02BD01 | aktivirani koncentrat čimbenika protrombinskog kompleksa | boč.1x500 i.j./20 ml | 3.040,00 |
| boč.1x1000 i.j./20 ml | 4.479,48 |
| B02BD02 | čimbenik VIII | boč. 1x250 i.j. | 626,34 |
| boč. 1x500 i.j. | 1.356,27 |
| boč.1x1000 i.j. | 2.505,37 |
| B02BD02 | oktokog alfa | boč. 1x500 i.j. | 2.452,26 |
| B02BD02 | rekombinantni čimbenik VIII | boč. 1x250 i.j. | 1.281,69 |
| boč. 1x500 i.j. | 2.534,00 |
| boč. 1x1000 i.j. | 5.032,12 |
| B02BD04 | čimbenik IX | boč. 1x500 i.j. | 1.331,23 |
| boč. 1x1000 i.j. | 2.284,68 |
| boč. 1x200 i.j. | 532,00 |
| boč. 1x600 i.j. | 1.520,95 |
| boč. 1x1200 i.j. | 2.375,00 |
| B02BD06 | konc. čimbenik VIII s von Willebrandovim čimbenikom | boč. 1x250 i.j. | 673,34 |
| boč. 1x500 i.j. | 1.473,45 |
| boč. 1x1000 i.j. | 2.462,79 |
| B02BD08 | aktivirani rekombinantni čimbenik VII A | boč. 1x1mg  boč. 1x1,2 mg | 5.408,78  5.693,45 |
| boč. 1x2 mg  boč. 1x2,4 mg | 10.817,56  11.386,90 |
| boč. 1x4,8 mg  boč. 1x5 mg | 21.635,11  23.722,70 |

Lijekove iz stavka 3. ovog članka nabavljaju se iz ovlaštenih distribucijskih centara s kojim je Zavod sklopio ugovor o pohrani i distribuciji lijekova.

Članak 2.

Osigurane osobe Zavoda ostvaruju pravo na posebno skupe lijekove iz članka 1. ove Odluke na osnovi odobrenja liječničkog povjerenstva za lijekove ugovorne bolničke zdravstvene ustanove u kojoj se osigurana osoba liječi.

Odobrenje povjerenstva iz stavka 1. ovog članka mora biti u potpunosti u skladu s medicinskom indikacijom utvrđenom u Osnovnoj listi lijekova za primjenu lijeka na teret sredstava Zavoda.

Članak 3.

Opskrba lijekovima osiguranih osoba Zavoda koje boluju od hemofilije, a za koje je liječničko povjerenstvo za lijekove Direkcije Zavoda odobrilo kućno liječenje s lijekovima koji su utvrđeni u Tablici 2. iz članka 1. stavka 3. ove Odluke za kućno liječenje hemofilije, provodi se u ljekarni prema odabiru osigurane osobe oboljele od hemofilije, kojoj ovlašteni distributeri, utvrđeni na osnovi provedenog javnog nadmetanja, dostavljaju odobreni lijek za osiguranu osobu Zavoda.

Članak 4.

Sredstva za lijekove utvrđene u Tablici 1. iz članka 1. stavka 2. ove Odluke iskazuju se u računima za izvršeno liječenje osiguranih osoba Zavoda u okviru prava na zdravstvenu zaštitu iz obveznog zdravstvenog osiguranja u provođenju ugovorene bolničke i specijalističko-konzilijarne zdravstvene zaštite u bolničkim zdravstvenim ustanovama (u daljnjem tekstu: računi za izvršeno liječenje osiguranih osoba Zavoda) najviše do cijena pojedinog oblika i jačine lijeka utvrđenog za pojedini lijek u Tablici 1. iz članka 1. stavka 2. ove Odluke.

Sredstva iz stavka 1. ovog članka ne uračunavaju se u maksimalno utvrđeni iznos novčanih sredstava iz obveznog zdravstvenog osiguranja za pojedinu ugovornu bolničku zdravstvenu ustanovu.

Članak 5.

Ovlašteni distributeri iz članka 1. stavka 4. ove Odluke obvezni su snositi sve troškove distribucije i izdavanja lijekova za kućno liječenje hemofilije iz članka 4. ove Odluke.

Članak 6.

Sredstava za posebno skupe lijekove iz članka 1. ove Odluke osigurana su za 2010. godinu u Državnom proračunu Republike Hrvatske za 2010. godinu (»Narodne novine« broj 151/09.) na poziciji Hrvatskog zavoda za zdravstveno osiguranje pod šifrom A690064.

Članak 7.

Danom stupanja na snagu ove Odluke prestaje važiti Odluka o utvrđivanju popisa posebno skupih lijekova utvrđenih Odlukom o utvrđivanju liste lijekova Hrvatskog zavoda za zdravstveno osiguranje (»Narodne novine« broj 19/10.).

Članak 8.

Ova Odluka stupa na snagu petnaestog dana od dana objave u »Narodnim novinama«.

Klasa: 025-04/10-01/109

Urbroj: 338-01-01-10-1

Zagreb, 2. lipnja 2010.

Predsjednik
Upravnog vijeća Hrvatskog zavoda za zdravstveno osiguranje
mr. Dražen Jurković, dr. med., v. r.

Odluka, NN 69/2010-2119